เต่าวิ่งเร็วกว่าตั๋วดิจิทัล
นางสิริมา หิรัญเจริญเวช รองผู้ว่าการการรถไฟแห่งประเทศไทย (รฟท.) เปิดเผยว่า เมื่อวันที่ 14-19 มี.ค.ที่ผ่านมา รฟท.ได้ประกาศร่างเงื่อนไขประกาศเชิญชวนเอกชนเข้าร่วมประกวดราคา (ทีโออาร์) ด้วยวิธีการทางอิเล็กทรอนิกส์ โครงการจ้างพัฒนาระบบการจำหน่ายตั๋วโดยสาร และสำรองที่นั่ง (D-Ticket) หรือตั๋วดิจิทัล วงเงิน 956 ล้านบาท และได้มีเอกชนสนใจเข้าร่วมดำเนินการ 3 บริษัท,ผู้สื่อข่าวรายงานว่า ล่าสุด รฟท.ได้เตรียมออกประกาศยกเลิกโครงการดังกล่าว เนื่องจากมีการตรวจสอบพบความผิดพลาดทางเทคนิค โดยพบว่าวงเงินลงทุนหรือราคากลางของโครงการที่กำหนดไว้ที่ 956 ล้านบาท เกินวงเงินงบประมาณของ รฟท. รวม 15 ล้านบาท จึงต้องกลับไปปรับลดงบลงให้อยู่ในภายใต้ราคากลาง โดยได้ปรับลดงบการจัดซื้อเครื่องจำหน่ายบัตรโดยสารแบบตู้หยอดเหรียญลง โดยจะซื้อเพียง 15 ตู้ จากเดิมจะซื้อ 25 ตู้ เพื่อทำให้ราคากลางลดลง 15 ล้านบาท เหลือเพียง 941 ล้านบาท และจะขายซองเปิดประมูลโครงการในเดือน เม.ย. ลงนามสัญญาผู้ชนะการประมูลเดือน ก.ค. เพื่อเปิดให้บริการเดือน ส.ค.2563 โครงการดังกล่าวเป็นการปรับปรุงระบบจำหน่ายตั๋ว สำรองที่นั่งให้เป็นระบบดิจิทัล เพื่ออำนวยความสะดวกให้แก่ประชาชน รองรับการจำหน่ายตั๋วได้ทุกช่องทาง ทั้งจำหน่ายภายในสถานีที่เป็นตู้หยอดเหรียญ ซื้อผ่านออนไลน์ และซื้อผ่านโมบายแอปพลิเคชัน.
นางสิริมา หิรัญเจริญเวช รองผู้ว่าการการรถไฟแห่งประเทศไทย (รฟท.) เปิดเผยว่า เมื่อวันที่ 14-19 มี.ค.ที่ผ่านมา รฟท.ได้ประกาศร่างเงื่อนไขประกาศเชิญชวนเอกชนเข้าร่วมประกวดราคา (ทีโออาร์) 
สิริมา หิรัญเจริญเวช,รฟท.,ตั๋วโดยสาร,สำรองที่นั่ง,ตั๋วดิจิทัล,ทีโออาร์,ประกวดราคา